ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010565
ขอให้แก้ไขปัญหาฝุ่นละอองฟุ้งกระจาย และตรวจสอบน้ำหนักของการบรรทุกดิน ของรถบรรทุกสิบล้อ และรถบรรทุกพ่วง ในการบรรทุกดิน บริเวณถนนราษฎร์นิมิตร แขวงสามวาตะวันตก เขตคลองสามวา กรุงเทพมหานคร เนื่องจากผู้ร้องแจ้งว่ามีรถบรรทุกสิบล้อ และรถบรรทุกพ่วง วิ่งผ่านเส้นทางดังกล่าว เพื่อจะมุ่งหน้าไปยังถนนหทัยราษฎร์ ระยะทางประมาณ 1 กิโลเมตร ตั้งแต่ช่วงเวลาประมาณ 03.00 น. - 20.00 น.  ประจำทุกวัน ประมาณ 100 คันต่อวัน การสัญจรของรถฯ สัญจรด้วยความเร็ว ทำให้ดินตกร่วงหล่นบนพื้นผิวถนน เกิดปัญหาฝุ่นละอองฟุ้งกระจายเป็นอย่างมาก โดยวัดค่าฝุ่นเกินมาตรฐานถึง 196 และทำให้ถนนลาดยางแอสฟัลต์ชำรุด อีกทั้งยังได้รับลมแรงจากการสัญจร ส่งผลให้ผู้ร้อง ประชาชนที่อาศัยอยู่ในพื้นที่ได้รับความเดือดร้อนเป็นอย่างมาก  รวมทั้งผู้ประกอบการร้านค้าต่าง ๆ อาทิ ร้านอาหาร, ศูนย์แสดงจำหน่ายรถยนต์, ร้านจำหน่ายสินค้าเบ็ดเตล็ด, ร้านจำหน่ายน้ำมันเครื่อง, ร้านจำหน่ายบ้านน็อคดาวน์ และอู่ซ่อมรถ ฯลฯ ที่อาศัยอยู่ในบริเวณใกล้เคียงถนนได้รับความเสียหาย เพราะจำเป็นต้องปิดร้านเพื่อแก้ไขปัญหาดังกล่าว โดยประสบปัญหาตั้งแต่ช่วงเดือนตุลาคม 2565 จนถึงปัจจุบัน (วันที่ 14 มีนาคม 2566) รวมระยะเวลาประมาณ 4-5 เดือน  เบื้องต้นผู้ร้องเคยแจ้งเรื่องไปยังสำนักงานเขตคลองสามวา ซึ่งสำนักงานฯ ได้เข้ามารดน้ำบนถนนจำนวน 2 ครั้ง แต่ไม่สามารถแก้ไขปัญหาดังกล่าวได้ จึงประสานขอติดต่อกับผู้อำนวยการเขตคลองสามวา แต่ถูกปฏิเสธไม่ให้เข้าพบ และแจ้งให้ผู้ร้องติดต่อกับเจ้าหน้าที่ฝ่ายโยธา เขตคลองสามวา ด้วยตนเองโดยตรง ต่อมาได้แจ้งผู้จัดการโครงการหมู่บ้านใกล้เคียง (ไม่ทราบชื่อ) โดยได้ถูกแจ้งกลับว่า บนถนนดังกล่าวเป็นพื้นที่สาธารณะ ซึ่งไม่เกี่ยวกับโครงการหมู่บ้านฯ และทำการติดต่อศูนย์เรื่องราวร้องทุกข์ กรุงเทพมหานคร ผ่านหมายเลขสายด่วน 1555 เจ้าหน้าที่เพียงแจ้งว่าจะทำการประสานงานให้เท่านั้น จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว   เพื่อเป็นการบรรเทาความเดือดร้อนให้แก่ประชาชนต่อไปรวมทั้งขอให้ตรวจสอบการบรรทุกดินของรถบรรทุกฯ เพราะเกรงว่าอาจมีการบรรทุกเกินน้ำหนักที่กฎหมายกำหนดด้วย (ผู้ร้องประสงค์ให้เปิดเผยชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata